|  |
| --- |
| **ΝΟΜΟΣΧΕΔΙΟ ΜΕ ΤΙΤΛΟ****«ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΦΟΡΟΛΟΓΙΑΣ ΤΟΥ ΕΙΣΟΔΗΜΑΤΟΣ ΝΟΜΟΥΣ ΤΟΥ 2002 ΜΕΧΡΙ (αρ.2) ΤΟΥ 2018»** |
| Προοίμιο. | Για σκοπούς εναρμόνισης με την πράξη της Ευρωπαϊκής Ένωσης με τίτλο- |
| Επίσημη Εφημερίδα της E.E.: L 265, 14.10.2017, σ. 1. | «Οδηγία (ΕΕ) 2017/1852 του Συμβουλίου της 10ης Οκτωβρίου 2018 για τους μηχανισμούς επίλυσης φορολογικών διαφορών στην Ευρωπαϊκή Ένωση». |
| Συνοπτικός τίτλος.118(I) του 2002230(Ι) του 2002162(Ι) του 2003195(Ι) του 200492(Ι) του 2005113(Ι) του 200680(Ι) του 2007138(Ι) του 200732(I) του 200945(Ι) του 200974(Ι) του 2009110(Ι) του 200941(Ι) του 2010133(Ι) του 2010116(Ι) του 2011197(Ι) του 2011102(Ι) του 2012188(Ι) του 201219(Ι) του 201326(Ι) του 201327(Ι) του 201317(Ι) του 2014115(Ι) του 2014134(Ι) του 2014170(Ι) του 2014116(Ι) του 2015187(Ι) του 2015212(Ι) του 2015110(Ι) του 2016 135(I) του 2016 119(I) του 2017 134(Ι) του 2017 165(Ι) του 2017 51(Ι) του 2018. | **1.** Ο παρών Νόμος θα αναφέρεται ως ο περί Φορολογίας του Εισοδήματος (Τροποποιητικός) (Αρ.3) Νόμος του 2018 και θα διαβάζεται μαζί με τους περί Φορολογίας του Εισοδήματος Νόμους του 2002 μέχρι (Αρ.2) του 2018 (που στο εξής θα αναφέρονται ως «ο βασικός νόμος») και ο βασικός νόμος και ο παρών νόμος θα αναφέρονται μαζί ως οι περί Φορολογίας του Εισοδήματος Νόμοι του 2002 μέχρι (Αρ.3) του 2018. |
| Τροποποίηση του άρθρου 2 του βασικού νόμου. | 1. Το άρθρο 2 του βασικού νόμου τροποποιείται με την προσθήκη στην κατάλληλη αλφαβητική σειρά των ακόλουθων νέων όρων και ορισμών:

««αμφισβητούμενο ζήτημα» σημαίνει το θέμα το οποίο εγείρει διαφορές μεταξύ των κρατών μελών οι οποίες προκύπτουν από την ερμηνεία και την εφαρμογή συμφωνιών και συμβάσεων που προβλέπουν την εξάλειψη της διπλής φορολογίας εισοδήματος και, κατά περίπτωση, κεφαλαίου·«διπλή φορολογία» σημαίνει η επιβολή φόρων, από δύο ή περισσότερα κράτη μέλη, οι οποίοι καλύπτονται από συμφωνία ή σύμβαση, επί του ίδιου φορολογητέου εισοδήματος ή κεφαλαίου, όταν αυτή επιφέρει-1. πρόσθετη φορολογική επιβάρυνση·
2. αύξηση φορολογικών υποχρεώσεων· ή
3. ακύρωση ή μείωση ζημιών, οι οποίες θα μπορούσαν να χρησιμοποιηθούν για την αντιστάθμιση φορολογητέων κερδών.

«θιγόμενο πρόσωπο» σημαίνει κάθε πρόσωπο το οποίο είναι κάτοικος σε κράτος μέλος και του οποίου η φορολόγηση επηρεάζεται άμεσα από αμφισβητούμενο ζήτημα». |
| Προσθήκη των νέων άρθρων 36Α και 36Β στο βασικό νόμο.Υποβολή ένστασης επί αμφισβητούμενου ζητήματος.Διαδικασία υποβολής και εξέτασης ένστασης.  | 1. Τα Μέρη ΙΧ, Χ, ΧΙ του βασικού νόμου αναριθμούνται σε Χ, ΧΙ, ΧΙΙ αντίστοιχα και προστίθεται το νέο Μέρος ΙΧ στο οποίο περιλαμβάνονται τα νέα άρθρα 36Α και 36Β ως ακολούθως:

«ΜΕΡΟΣ ΙΧΜηχανισμός επίλυσης διαφορών μεταξύ κρατών μελών οι οποίες προκύπτουν από την ερμηνεία και την εφαρμογή συμφωνιών και συμβάσεων που προβλέπουν την εξάλειψη της διπλής φορολογίας εισοδήματος Ή κεφαλαίου36Α. Ανεξάρτητα από οποιαδήποτε άλλη διάταξη του παρόντος Νόμου, θιγόμενο πρόσωπο μπορεί να υποβάλει ένσταση επί αμφισβητούμενου ζητήματος στον Έφορο Φορολογίας. 36Β.(1) Η ένσταση με βάση το άρθρο 36Α μπορεί να υποβληθεί εντός τριών ετών από την παραλαβή της πρώτης κοινοποίησης του μέτρου το οποίο εγείρει ή θα εγείρει αμφισβητούμενο ζήτημα, ανεξάρτητα εάν το θιγόμενο πρόσωπο έχει κάνει χρήση των μέσων θεραπείας που προβλέπονται από το εθνικό δίκαιο οποιουδήποτε εκ των ενδιαφερόμενων κρατών μελών.(2) Το θιγόμενο πρόσωπο υποβάλλει την ένσταση με τις ίδιες πληροφορίες ταυτόχρονα σε όλες τις αρμόδιες αρχές των ενδιαφερόμενων κρατών μελών και ορίζει σε αυτήν ποια άλλα κράτη μέλη αφορά η υπόθεση.(3) Ο Έφορος δέχεται τις ενστάσεις σε ελληνική ή αγγλική γλώσσα.(4) Ο Έφορος βεβαιώνει το θιγόμενο πρόσωπο και τις αρμόδιες αρχές των άλλων ενδιαφερόμενων κρατών μελών ότι παρέλαβε την ένσταση εντός δύο μηνών από την παραλαβή της και επιπλέον ενημερώνει τις αρμόδιες αρχές σχετικά με τη γλώσσα ή τις γλώσσες που σκοπεύει να χρησιμοποιήσει για την επικοινωνία τους κατά τη διάρκεια της διαδικασίας.(5) (α) Ο Έφορος Φορολογίας αποφασίζει σχετικά με την αποδοχή ή την απόρριψη της ένστασης εντός έξι μηνών από την παραλαβή της ή εντός έξι μηνών από την παραλαβή οποιασδήποτε συγκεκριμένης πρόσθετης πληροφορίας ζητήσει η οποία θεωρείται αναγκαία για την επί της ουσίας εξέταση της συγκεκριμένης υπόθεσης, ανάλογα με το ποια ημερομηνία είναι μεταγενέστερη και ενημερώνει αμελλητί τα θιγόμενα πρόσωπα και τις αρμόδιες αρχές των άλλων κρατών μελών σχετικά με την απόφασή του.(β) Ο Έφορος Φορολογίας δύναται να αποφασίσει εντός έξι μηνών από την παραλαβή της έντασης ή εντός έξι μηνών από την παραλαβή οποιασδήποτε συγκεκριμένης πρόσθετης πληροφορίας ζητήσει η οποία θεωρείται αναγκαία για την επί της ουσίας εξέταση της συγκεκριμένης υπόθεσης, ανάλογα με το ποια ημερομηνία είναι μεταγενέστερη, να επιλύσει το αμφισβητούμενο ζήτημα σε μονομερή βάση και ενημερώνει σχετικά το θιγόμενο πρόσωπο και τις αρμόδιες αρχές των άλλων κρατών μελών σχετικά με την απόφασή του.(6) Εάν ο Έφορος δεν αποφανθεί επί της ένστασης εντός της προθεσμίας που προβλέπεται στο εδάφιο (5) τότε λογίζεται ότι η ένσταση έχει γίνει δεκτή από τον Έφορο.(7) Ο Έφορος Φορολογίας, με γνωστοποίηση του η οποία δημοσιεύεται στην Επίσημη Εφημερίδα της Δημοκρατίας, καθορίζει το έντυπο με το οποίο υποβάλλεται η ένσταση που διέπεται από τις διατάξεις του παρόντος Μέρους.(8) Κανονισμοί που εκδίδονται από το Υπουργικό Συμβούλιο δύναται να προβλέπουν για την καλύτερη εφαρμογή των διατάξεων του παρόντος άρθρου και ειδικότερα για τον καθορισμό της διαδικασίας υποβολής και εξέτασης της έντασης.».  |
| Έναρξη ισχύος του Νόμου. | 1. Ο παρόν Νόμος τίθεται σε ισχύ από την 1η Ιουλίου 2019 και εφαρμόζεται σε κάθε ένσταση που υποβάλλεται από την 1η Ιουλίου 2019 και εξής σε αμφισβητούμενα ζητήματα που αφορούν το εισόδημα ή το κεφάλαιο που αποκτήθηκαν σε φορολογικό έτος που αρχίζει την 1η Ιανουαρίου 2018 ή μετά την ημερομηνία αυτή.

Νοείται ότι οι αρμόδιες αρχές των ενδιαφερόμενων κρατών μελών μπορούν να συμφωνήσουν να εφαρμόζουν το μηχανισμό επίλυσης διαφορών που προνοείται στον παρόντα Νόμο όσον αφορά κάθε ένσταση που υποβλήθηκε την 1η Ιουλίου 2019. |

**ΑΙΤΙΟΛΟΓΙΚΗ ΕΚΘΕΣΗ**

Σκοπός του παρόντος νομοσχεδίου είναι η μεταφορά της Οδηγίας (ΕΕ) 2017/1852 του Συμβουλίου για τους μηχανισμούς επίλυσης φορολογικών διαφορών στην Ευρωπαϊκή Ένωση στην εθνική φορολογική νομοθεσία ώστε να καθορίζονται κανόνες για μηχανισμό επίλυσης διαφορών μεταξύ των κρατών μελών οι οποίες προκύπτουν από την ερμηνεία και την εφαρμογή συμφωνιών και συμβάσεων που προβλέπουν την εξάλειψη της διπλής φορολογίας εισοδήματος και, κατά περίπτωση, κεφαλαίου.

Κώστας Κληρίδης

Γενικός Εισαγγελέας της Δημοκρατίας